**РЕПУБЛИКА СРБИЈА**

|  |  |
| --- | --- |
| **COA_Ub.gif** | **ОПШТИНА УБ****Председник општине****Број: 353-1-03/2023-01****Датум: 29. јун 2023. године****Уб, Ул. војводе Мишића 20Б****Тел: 014-411-622****Д.Г.** |

 На основу одредбе члана 7.став 2. Одлуке о привременом постављању и уклањању монтажних и других објеката на јавним површинама на територији општине Уб („Службени гласник општине Уб“ бр. 16/2010, 27/2012, 8/2017, 32/2022, 17/2023 и 18/2023) у поступку расписивања конкурса за давање локација за постављање киоска на јавним површинама, путем јавног надметања на територији општине Уб, председник општине Уб, одређује

**УСЛОВЕ**

**За давање локација за постављање киоска на јавним површинама путем јавног надметања прикупљањем писмених понуда**

1. Општи услови, начин и рок подношења пријава:
* Локације за постављање киоска на јавним површинама издају се у закуп на одређено време од четири године.
* Право учешћа имају сва правна лица, предузетници и физичка лица.
* Пријаве на оглас морају бити у писаној форми, подносе се Комисији за давање локација за постављање киоска на јавним површинама путем јавног надметања прукупљањем писмених понуда ( у даљем тексту: Комисија) у затвореној коверти најкасније 15 дана рачунајући од дана објављивања огласа у дневним новинама које се дистрибуирају на територији Републике Србије „Српски телеграф“ до 10 часова без обзира на начин на које су послате (путем поште или лично).
* Понуде се подносе Комисији, на адресу општина Уб, Улица војводе Мишића број 20б, 14210 Уб, са назнаком: „Конкурс за давање локација за постављање киоска на јавним површинама“ или лично-предајом на писарници општине Уб.
1. Пријава мора да садржи:
* Уколико је подносилац физичко лице – име и презиме, адресу пребивалишта и фотокопију личне карте (очитана лична карта, ако подносилац поседује биометријску исправу)
* Уколико је подносилац пријаве предузетник – име и презиме, адресу пребивалиштва, назив и седиште радње, фотокопију Решења издатог од АПР.
* Уколико је подносилац пријаве правно лице – назив и седиште фирме, фотокопију Решења издатог од АПР.
* Назнаку локације и број киоска за који се подноси пријава.
* Понуђена цена за локацију у динарском износу за 1m² по једном дану.
* Уредно овлашћење за заступање.
* Изјаву, дату под пуном кривичном, материјалном и моралном одговорношћу, да није повредио обавезе у области заштите животне средине, социјалног или радног права, укључујући колективне уговоре а нарочито обавезу исплате уговорене зараде или других обавезних исплата.
* **Критеријум за избор најповољније понуде је - највиша понуђена цена.**
* Пријаве које нису у складу са условима огласа, непотпуне и неблаговремене неће се разматрати.
* Поступак јавног отварања ће се одржати, уколико буде благовремено достављена најмање једна понуда која испуњава процесне претпоставке за даље поступање.
* Уколико за једну локацију два или више понуђача, понуде исти износ највише понуђене цене, предност ће имати онај понуђач који запошљава већи број радника.
* Поступак јавног отварања понуда одржаће се 15 дана рачунајући од дана објављивања огласа у дневним новинама у 12 часова у згради општине Уб, у сали за седнице.
* Комисија доноси Одлуку о одређивању корисника и додели локација у року од осам дана од дана одржавања јавног надметања и објављује је на огласној табли општине Уб, на интернет сајту општине и у дневним новинама које се дистрибуирају на територији Републике Србије „Српски телеграф“.
* Учесници конкурса имају право да на Одлуку о одређивању корисника и додели локација уложе приговор Општинском већу, у року од осам дана од дана њеног објављивања.
* На основу коначне Одлуке о одређивању корисника и додели локације лице које је добило локацију подноси захтев Општинској управи општине Уб - Одељењу за послове урбанизма, обједињене процедуре и имовинскоправне послове, за издавање решења којим му се одобрава привремено постављање киоска.Подносилац захтева за издавање одобрења дужан је да уз захтев приложи коначну одлуку о одређивању корисника и додели локације и друге доказе, у зависности од посебних услова утврђених у Одлуци о привременом постављању и уклањању монтажних и других објеката на јавним површинама на територији општине Уб ( у даљем тексту: Одлука) и Плану из члана 5. став 2. ове Одлуке.
* Уколико учесник конкурса коме је додељена локација у року од два месеца од дана правоснажности одлуке не прибави решење о одобравању привременог заузимања јавне површине, губи право на коришћење додељене локације.

 Списак локација и услове учешћа (конкурсну документацију) учесници огласа могу преузети бесплатно преко сајта општине Уб, <https://www.opstinaub.org.rs/sr/> или имејлом на:

stefan.teodosic@opstinaub.org.rs;

aleksandar.grubisic@opstinaub.org.rs:

andjelka.leontijevic@opstinaub.org.rs

 Оглас је отворен 15 дана од дана објављивања у дневним новинама које се дистрибуирају на територији Републике Србије „Српски телеграф“. Јавно отварање понуда обавиће се последњег дана рока са почетком у 12,00 часова. Рок за достављање понуда је последњи дан наведеног рока, до 10,00 часова.

 Контакт телефон 014/411-622 локали 147, 128 и 124.

 **ПРЕДСЕДНИК ОПШТИНЕ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Дарко Глишић**